TANTÁRGYLEÍRÁS ÉS HETI TEMATIKA

	Tantárgy neve: Tervezőgrafika műtermi gyakorlat 3-4.
	Kreditértéke: 9

	A tantárgy elméleti vagy gyakorlati jellegének mértéke, „képzési karaktere”: 
A tantárgy gyakorlati tervezési feladatok alkotói igényű megoldását tekinti céljának. A gyakorlati munka azonban minden esetben elméleti gondolati alapokon és előkészítő kutatási fázissal kezdődik, amely a megoldásra váró vizuális kérdések tartalmi elemzésére vonatkozik, de a megvalósításra legalkalmasabb, a hallgató által már ismert technikai médiumok kiválasztását, de újak megismerését is magában foglalja. 

	A tanóra típusa: gyakorlat és óraszáma: 104 kontaktóra/félév
nyelve: magyar
Az adott ismeret átadásában alkalmazandó további módok, jellemzők: 
Szemeszterenként 3, különböző karakterű és szakmai tanulságú feladat kerül kiadásra egy közös megbeszélés formájában. Ezt követően kollektív konzultációk keretében prezentálnak a hallgatók a tevezési folyamat aktuális állásáról, amely során mód nyílik a tervezési ötletek közös megvitatására. Emellett, igény esetén, egyéni konzultációra is van mód.

	A számonkérés módja: szemeszter végi záró prezentáció
Az ismeretellenőrzésben alkalmazandó további (sajátos) módok: 
Az érdemjegyre az oktató(k) a féléves prezentációt követően tesz javaslatot, amely szóbeli indoklással történik. Az érintett hallgató és bármelyik hallgatótársa kérdéseket tehet fel az esetleges vitás esetek tisztázására.

	A tantárgy tantervi helye 3,4

	Előtanulmányi feltételek: teljesített első két szemeszter

	Tantárgy-leírás: az elsajátítandó ismeretanyag tömör, ugyanakkor informáló leírása
Az MKE tervezőgrafika képzés célja, hogy a művészeti ág rendkívül széles skálájú tevékenységi területein alkotni képes tervezőgrafikus művészeket és egyben kreatív értelmiségieket képezzen. Meggyőződésünk, hogy a szűkebb részterületekre korlátozódó specializációval szemben a sokféle területen közel azonos szintű jártasság jobb esélyt ad diplomázott hallgatóinknak az eredményes alkotói tevékenységhez.
Olyan különböző absztrakciós szinteket és a médiumok tekintetében egymástól akár nagymértékben eltérő megvalósulást igénylő hatékony képi kommunikáció létrehozására képes szakemberek képzése a cél, akik egyéni, autonóm alkotói ambícióik megvalósítása érdekében is ezen a művészeti területen kívánnak tevékenykedni.
Mivel a szakma gyakorlása nem csak technikai jártasságot hanem jelentős intellektuális tevékenységet is igényel, hallgatóink részéről számos területen való tájékozottság, újszerű, összefüggésekben való gondolkodás és problémamegoldó attitűd várható el, amely tanulmányaik során megszerezhető tudással és tapasztalatokkal emelhető megfelelő szintre.


	

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

A.Kleon: Steal Like an Artist (Workman Publishing, 2012) ISBN: 0761169253

D. Miller: Building a Story Brand (Harper Collins, 2017) ISBN: 9781400201839

The Book of Symbols (Taschen, 2010) ISBN: 3836514486

D. Airey: Logo Design Love (Pearson Education, 2014) ISBN: 0321985206

E. Lupton: Design Is Storytelling (Thames & Hudson, 2017) ISBN: 194230319X

NewPage Design: Layout and Editorial Design (Hoaki, 2022) ISBN 8417656529

M. Lorenz: Flexible Visual Systems (Slanted Publishers, 2022) EAN: 9733948440305

Bányai I.: Zoom (Penguin Books, 1995) ISBN: 0670858048

	

	
A féléves tematika hetekre lebontott rövid ismertetése a kontakt órákra vonatkozóan
	1. hét
	Művésztelepi gyakorlat, Tihany.

	2. hét
	1. feladatkiadás, megbeszélés, esetleg példák bemutatása. Az 1. számú tervezési feladat 3 szabadon választott, különböző funkciójú és karakterű épített környezet számára női, férfi és mozgáskorlátozott mosdó piktrogramm tervezése, amely integrált része az épület belső irányító rendszerének. A feladat nemcsak a képi megjelenés megtervezését, hanem a lehetséges kivitelezési koncepció meghatározását is tartalmazza, amelyben a felhasznált anyagra és technológiai megoldásra is javaslatot kell tenni.

	3. hét
	Az 1. számú tervezési feladat folytatása, konzultáció.

	4. hét
	Az 1. számú tervezési feladat folytatása, konzultáció.

	5. hét
	Az 1. számú tervezési feladat lezárása, prezentáció.

	6. hét
	2. feladatkiadás, megbeszélés, esetleg példák bemutatása. A 2. számú tervezési feladat kreatív képalkotási gyakorlat fotó segítségével.
Kihasználva a fénykép, mint hagyományosan „hiteles” valóságrögzítő médium karakterét, a feladat saját fotó felhasználásával alternatív valóság létrehozása, illetve szubjektív valóságfelfogás bemutatása, a fotót a tervezőgrafika valamelyik megjelenési formájában alkalmazva. (plakát, brossúra, fanzine, naptár, website, stb.) 
A feladat címe: „Budapest, máshol”
1. tervezési fázis: Budapesti helyszíneken fénykép vagy képsorozat készítése.(analóg gép, digitális gép, mobil telefon, camera obscura stb.)
Az elkészült kép(ek) csak az elkészítés pillanatában manipulálhatóak, később, számítógépen már nem. (fizikai vagy digitális szűrők, közbeiktatott képtorzító eszközök használata megengedett.)
A Budapesten belüli helyszín, képkivágás, sajátos nézőpont kiválasztása annak érdekében, hogy az elkészült kép mást sugalljon, mint a megszokott sztereotípia a kép kiválasztott tárgyával (Budapest) kapcsolatban.
2. tervezési fázis: Az így keletkezett kép(ek) kiegészítése hozzáadott grafikai eszközökkel, hogy abból tervezőgrafikai alkotás váljon, amely a létrehozott szubjektív valóságot mások által is átjárhatóvá, megtapasztalhatóvá teszi.


	7. hét
	Az 2. számú tervezési feladat folytatása, konzultáció.

	8. hét
	ŐSZI SZÜNET

	9. hét
	Az 2. számú tervezési feladat folytatása, konzultáció.

	10. hét
	Az 2. számú tervezési feladat lezárása, prezentáció.

	11. hét
	3. feladatkiadás, megbeszélés, esetleg példák bemutatása. A 3. számú tervezési feladat egy recept-könyv kiadvány tervezése. A tartalmi tematika a gasztronómia keretein belül szabad, éppúgy, mint a méret és a fogyasztói célcsoport meghatározása. A könyv borítóját és három oldalpárt kell a hallgatónak megterveznie. Kötelezően használni kell szöveges, fotós és illusztratív vagy info-grafikus elemeket egyazon grafikai felületen. A layout terv elkészítése során figyelembe kell venni a felhasznált anyagot, kivitelezési és kötészeti technikát is. 

	12. hét
	Az 2. számú tervezési feladat folytatása, konzultáció.

	13. hét
	Az 2. számú tervezési feladat folytatása, konzultáció.

	14. hét
	Az 2. számú tervezési feladat lezárása, prezentáció.




	Tantárgy felelőse: 

	Tantárgy oktatásába bevont oktató(k) és elérhetősége(ik): 
Lelkes László, egyetemi docens Tel: +36 20 239 3944, E-mail: lelkes.laszlo@mke.hu
Rozmann Ágnes, egyetemi docens Tel: +36 70 501 6617, E-mail: rozmann.agnes@mke.hu

	A tantárgy tanításának időpontja/helyszíne: 
kedd, 9-12h, csütörtök, 9-12h Főépület, valamelyik III. Emeleti tervezőgrafika műterem

	Tantárgykódja: GRM-TGMÜ04-23-C

	Felelős tanszéke: Grafika

	Képzési idő szemeszterekben: 2

	Tanórák száma összesen: 104/félév

	Tanulmányi követelmények: sikeresen teljesített első két szemeszter

	Oktatási módszerek: kollektív és egyéni szóbeli konzultáció

	Javasolt tanulási módszerek: a konzultációk során bemutatott példák és a javasolt szakirodalom tanulmányozása, a közös konzultációkon, megbeszéléseken való aktív részvétel

	A hallgató egyéni munkával megoldandó feladatainak száma: 3/félév

	Felhasználható fontosabb technikai és egyéb segédeszközök: digitális és analóg képalkotási eszközök, internet, ajánlott irodalom, a konzultációkon bemutatott példa referenciák

	Szabadon választható (az infrastrukturális adottságokat figyelembe véve) tárgyként meghirdetve konkrét munkatervvel jelentkező hallgatók meghatározott időtartamra (max. 2 szemeszter, és nem érintheti a diploma évet) számára felvehető, létszám (a tárgyat kötelezően felvevő hallgatóval együtt): 

